79. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Κ.14122 της 24/27 Αυγ. 1965 (ΦΕΚ Β΄ 559) Περί των ενδείξεων των σιγαρέττων των πρεσβειών. Έχοντες υπ’ όψει: 1)Την υπ’ αριθ. Κ.11881/20.7.1959 απόφασιν ημών περί των σιγαρέττων πρεσβειών και 2)την παρ. 2 της υπ’ αριθ. Κ.9103/24.5.1960 ομοίας αποφάσεως ημών «περί καθορισμού των ενδείξεων των μη υποκειμένων εις φόρον καταναλώσεως καπνού σιγαρέττων», αποφασίζομεν: Τροποποιούμεν τας ανωτέρω αποφάσεις και καθορίζομεν, όπως επί των σιγαρέττων και κυτίων των χορηγουμένων εις το διπλωματικόν προσωπικόν των εν Ελλάδι πρεσβειών, τίθενται εφεξής αντί των ενδείξεων των οριζομένων δια των προδιαληφθεισών αποφάσεων, αι ενδείξεις ας καθορίζει η υπ’ αριθ. Π.18751/12.11.1963 ημετέρα απόφασις προκειμένου περί των σιγαρέττων των πληρωμάτων και επιβατών των πλοίων και αεροσκαφών των αναχωρούντων δια το εξωτερικόν. Η ισχύς της παρούσης άρχεται από της δημοσιεύσεώς της δια της Εφημερίδος της Κυβερνήσεως. Δια της ανωτέρω αναφερομένης υπ’ αριθ. Π.18751/12.11.63 αποφάσεως τροποποιείται το Α της υπ’ αριθ. Π.1819/1958 αποφ. Υπ. Οικονομικών (ανωτ. σελ. 320,26). Η υπ’ αριθ. Κ.9103/1960 ομοία απόφασις παρατίθεται ανωτ. σελ. 320,29. 